पछिल्लो समयमा प्रधानमन्त्री दाहाल र एमाले अध्यक्ष ओलीबीच संवाद बाक्लिएको छ । सरकारले संविधान संशोधनसँगै स्थानीय तहको निर्वाचनसम्बन्धी विधेयकमाथि पनि सदनमा छलफल शुरु हुनु त्यसैको परिणाम भएको जानकारको दाबी छ । चितवनमा सञ्चारकर्मीसँग दाहालले एमालेसँग ‘एग्री टु डिसएग्री’ अनुसार नै संशोधन विधेयक टेबल गरिएको बताएका छन् । यस कोणबाट हेर्दा दाहाल–ओली संवाद सकारात्मक दिशामा रहेको संकेत मिल्छ ।
